kardosdrur/scandi-wiki huggingface dataset:
Testbench

En testbench er en opstilling af computerhardware. En testbench bruges ofte til at teste hardware, hvis der er mistanke til en hardwarefejl, og man kan benytte opstillingen til at få hurtig adgang til sit hardware.

I tilfælde af at man har købt nyt hardware eller en hel ny maskine, kan man opstille sin computer på en testbench for at teste om det virker sammen og om alt fungerer som det skal.

Testbenchen er også god, hvis man har købt ny køling, såsom vandkøling eller kompressorkøling. Vandkøling skal nemlig helst gerne stå i 24 timer eller et døgn, og testes for utætheder 

Endelig er der nørden, der går op i overclocking, også kaldet OC. Han/hun kan opstille sin computer med køling i et sikkert miljø og langsomt takke hastighedden op på sit hardware.

Datalogi
Tour de France-vindere

Herunder følger en liste over alle Tour de France-vindere siden løbets begyndelse i 1903 sammen med vinderne af bjergkonkurrencen (indført i 1933), pointkonkurrencen (indført i 1953) og ungdomskonkurrencen (indført i 1975).

Lister over sportsudøvere
Carl Emil Christiansen

Carl Emil Christiansen (født 31. december 1937 i Esbjerg, død 15. januar 2018) var en dansk fodboldspiller, og fodboldtræner for Esbjerg fB.

Baggrund og karriere 
Carl E. Christensen blev født på første sal i Spangsberggade 36 i Esbjerg, han er søn af møllersvend Charles Møller Christiansen og hustru Emmy Margrethe Nedenskov Petersen. Forældrene var blevet viet i Holsted Kirke den 18. November 1931

Som aktiv fodboldspiller spillede han for Esbjerg fB, og er med 313 førsteholdskampe den spiller, som har spillet attendeflest kampe for klubben gennem tiden. Med hele 112 mål for klubben ligger han nummer fem på alle tiders topscorerliste. Han blev bl.a. topscorer i den bedste danske række i 1962 med 24 mål.

Christiansen blev Y-landsholdsspiller som 17-årig (tre kampe), og fik senere to U-landskampe samt tre kampe på B-landsholdet. Carl Emil debuterede på A-landsholdet (efter at have været reserve 12 gange) den 8. december 1962 mod Malta. Han nåede at spille to A-landskampe og score et mål.

Carl Emil var som aktiv med til at vinde Danmarksmesterskabet hele fire gange (1961, 1962, 1963 og 1965), og vandt pokalturneringen med klubben i 1964.

Carl Emil Christiansen var cheftræner for Esbjerg fB af tre omgange – i både 1972 og fra 1979 til 1980. Han har desuden været træner for Varde IF (i flere perioder), Næsbjerg og Vejen, samt været træner for Tykke Maver (en gren af EfB) i 32 år (1968-2000).
Carl Emil Christiansen døde 15. januar 2018 i Hjerting, 80 år gammel.

Referencer

Eksterne henvisninger 
 
 Profil på efb.dk

Fodboldspillere fra Danmark
Fodboldtrænere fra Danmark
Fodboldspillere fra Esbjerg fB
Fodboldtrænere fra Esbjerg fB
Personer fra Esbjerg
Shawn Crahan

Shawn Crahan (født 24. september 1969) er medlem af metalbandet Slipknot.
Han er bandets percussionist, og er særligt kendt for at slå på et ølanlæg med et baseballbat af metal, som et led i hans musik.
Sammen med bassisten Paul Gray og vokalisten Anders Colsefni stiftede han Slipknot.

Masken 
Shawns maske er en sammenblanding af mumie-klovn med blod.
nogle af hans masker er lavet af bandager der er dyppet til i falsk blod, og med en rød klovnenæse.
Andre af hans masker er som et helt klovneansigt som starter med at være en glad klovn som så bliver mere og mere blodig og ser mere og mere morderisk ud. Der er store rifter i hans maske samt man kan se hans 'hjernemasse'.

Diskografi

Slipknot 
 Mate.Feed.Kill.Repeat (1996)
 Slipknot (1998)
 Iowa (2001)
 Vol. 3: (The Subliminal Verses) (2004)
 All Hope Is Gone (2008)

To My Surprise 
 To My Surprise – (2003)

Musikere fra USA
Slipknot
Herregårde i Svendborg Amt

Herregårde i Svendborg Amt.

Før kommunalreformen i 1970 bestod amtet af 6 herreder:

Vindinge Herred 

 Biskopstorp (Skellerup Sogn)
 Hellerup
 Hindemae
 Holckenhavn
 Juulskov
 Juelsberg
 Lykkesholm (avlsgård)
 Ravnholt (Herrested Sogn)
 Rørbæk
 Risinge
 Ørbæklunde

Gudme Herred 

 Anhof
 Boltinggaard
 Broholm
 Glorup slot
 Hesselagergård
 Krumstrup
 Lammehave (Ringe Sogn)
 Mullerup (Gudbjerg Sogn)
 Rygård
 Rynkebygård
 Tiselholt
 Tøjstrup (Ryslinge Sogn)
 Vejstrupgård

Sallinge Herred 

 Arreskov
 Brahetrolleborg
 Brobygård
 Brændegård
 Damsbo
 Fjællebro (Herringe Sogn)
 Flintholm (Hundstrup Sogn)
 Gelskov
 Holstenshus
 Hvedholm Slot
 Langeskov (Hundstrup Sogn)
 Lundegård (Nørre Broby Sogn)
 Margrethesminde (Ulbølle Sogn)
 Nakkebølle
 Nordskov (Gestelev Sogn)
 Nybøllegård (Hillerslev Sogn)
 Rødkilde (Ulbølle Sogn)
 Sandholt
 Stensgård (Svanninge Sogn)
 Søbo (Jordløse Sogn)
 Vejlegård
 Ølsted (Sønder Broby Sogn)
 Østrupgård (Håstrup Sogn)

Sunds Herred 

 Bjørnemose
 Egeskov Slot
 Hvidkilde
 Klingstrup
 Ny Klingstrup
 Kroghenlund
 Langkildegård
 Lehnskov
 Løjtved Gods
 Nielstrup
 Skjoldemose (Stenstrup Sogn)
 Valdemars Slot
 Heldagergård Tved Sogn

Langelands Nørre Herred 
 Biskopstorp (Simmerbølle Sogn)
 Charlottenlund (Hou Sogn)
 Egeløkke (Bøstrup Sogn)
 Fårevejle (Skrøbelev Sogn)
 Nedergård (Bøstrup Sogn)
 Steensgård
 Tranekær Slot

Langelands Sønder Herred 

 Broløkke
 Frederiksberg (Humble Sogn)
 Hjortholm
 Holmegård
 Lykkesholm (Tryggelev Sogn)
 Møllegård (Longelse Sogn)
 Nordenbrogård
 Skovsbo
 Skovsgård (Humble Sogn)
 Søgaard
 Vestergaard

Svendborg Amt
Mads Bærentzen

Mads Bærentzen (født 1974) er en dansk jazzpianist bosiddende i Århus.

Biografi 
Som 5-årig startede Mads Bærentzen med at spille violin efter Suzukimetoden hos Tove Detreköy. Som 13-årig skiftede han hovedinstrument til klaver. Først modtog han klassisk undervisning i 3 år, hvorefter han tog springet ind i den rytmiske verden.

I 1994 startede han på Det Jyske Musikkonservatoriums rytmiske linje, hvor han i 2001 debuterede som den første rytmiske musiker i Danmark fra solistklassen. Hans undervisere på konservatoriet i Århus omfattede blandt andre Ole Kock Hansen, Lars Jansson og Butch Lacy.

Karriere 
I 1997 startede han sin egen trio, Mads Bærentzen Trio, sideløbende med studierne på konservatoriet. Trioen, der udover kapelmesteren består af bassisten Morten Ramsbøl og trommeslageren Kristian Leth, har til dato indspillet 4 CD'er og givet en lang række koncerter i ind- og udland, både som trio men også med forskellige gæstesolister.

Bærentzen tilbragte et halvt år af 1999 i New York, hvor han spillede i byen og modtog undervisning af den amerikanske pianist Kenny Werner. Han har både før og efter opholdet i jazzens hovedstad ofte optrådt som sidemand i mange forskellige konstellationer og i både koncert- og studiemæssige sammenhænge.

I 2005 udgav han ligeledes en anmelderrost CD med en række Carl Nielsen-sange i moderne fortolkninger og arrangementer lavet af ham selv. På CDen medvirker desuden sangerinden Marie Carmen Koppel og bassisten Peter Vuust.

Sideløbende med karrieren i mindre grupper har han også spillet i flere big band-sammenhænge, først i Randers Big Band og siden 2001 i Klüvers Big Band, et fuldprofessionelt ensemble, der har eksisteret siden 1977 under ledelse af dirigent Jens Klüver.

Bærentzens foreløbige musikalske karriere har blandt andet bragt ham til USA og Canada, samt store dele af Europa foruden et omfattende koncertvirksomhed i Danmark. Han har blandt andet spillet med musikere som Kurt Elling, John Abercrombie, Chris Minh Doky, Marie Bergman, Lars Jansson, Jens Winther og Alex Riel.

Jazzpianister fra Danmark
Kong Louie

Kong Louie er navnet på en fiktiv figur, der oprindeligt stammer fra Walt Disneys tegnefilm Junglebogen fra 1967. Figuren er i modsætning til de fleste andre figurer fra filmen ikke med i bogen af samme navn, skrevet af Rudyard Kipling, som filmen er baseret på. I den nye delvist animerede udgave af filmen, der blev udsendt i 2016, medvirker kong Louie også, lige som figuren optræder i tv-serier og lignende spin-offs baseret på den oprindelige tegnefilm.

I den oprindelige engelsksprogede udgave er Louies stemme indtalt og sunget af Louis Prima, mens Svend Asmussen lagde dansk stemme til. I 2016-udgaven er det Christopher Walken, der lægger stemme til kong Louie.

Karakter 
Han er en orangutang, der i fortællingen kidnapper junglebarnet Mowgli, for at lære om menneskets kundskaber og magi, samt (primært) deres evne til at lave ild. I nyere tid er Kong Louie blevet betegnet som en stereotypisk afroamerikansk figur. Oprindeligt var det meningen, at Louis Armstrong skulle have lagt stemme til figuren, men han blev fravalgt, fordi studiet frygtede, at dette yderligere ville understrege denne holdning (med Armstrong som var afroamerikansk). I stedet valgte man Prima, der var af italiensk afstamning.

I virkeligheden er valget af, at Louie skulle være en orangutang, ukorrekt i forhold til dette dyrs udbredelsesområder, idet det ikke lever i Indien, hvor den oprindelige film foregik. I 2016-udgaven har man valgt, at kong Louie ikke er en orangutang, men en Gigantopithecus, en for længst uddød abeart, der levede i et større område i Sydøstasien.

Spin-off 
Figuren Louie bliver genbrugt af Disney i den tegnede tv-serie Luftens Helte. I denne serie er det Jim Cummings, som lægger stemme til i den engelsksprogede udgave, mens Peter Belli gør det i den danske.

Referencer 
 

Disney-figurer
Produktionsfunktion

Indenfor mikroøkonomien viser en produktionsfunktion forholdet mellem mængden af input brugt til at producere et gode og mængden af output af dette gode.

En produktionsfunktion deles typisk op i tre stadier. Til grund for disse stadier ligger "loven om aftagende marginalprodukt", der idet, at én eller flere produktionsfaktorer på kort sigt lægger begrænsninger på, at udnytte en ekstra mængde input fra andre produktionsfaktorer. Derfor vil marginalproduktet efter et givet produktionsniveau være aftagende ved yderligere produktionsstigninger.

1. Stigende marginalprodukt: På grund af specialisering og bedre udnyttelse af de faste omkostninger stiger marginalproduktet i starten. Alle virksomheder vil dog gå udover dette stadie, da de faste omkostninger ikke bruges fuldt ud.

2. Faldende marginalprodukt: På grund af begyndende manglende mulighed for at udnytte en større mængde af arbejdere, begynder marginalproduktet ved ansættelse af endnu en arbejder at falde.

3. Negativ marginalprodukt: I sidste ende begynder arbejderne sågar at gå så meget i vejen, at endnu en arbejder, kun vil betyde en ulempe for de allerede ansatte og den samlede produktion vil derfor falde, dvs. at marginalproduktet er direkte negativt. De faste omkostninger er altså for små til at kunne håndtere en så stor mængde arbejdere.

Det forudsættes, at alle arbejdere (først som sidst) er lige gode og koster lige meget at ansætte.

Se også 
 Omkostningsfunktioner og -kurver

Mikroøkonomi
Marguerite Duras

Marguerite Duras (født Marguerite Germaine Marie Donnadieu 4. april 1914, død 3. marts 1996) var en fransk forfatterinde, dramaturg, manuskriptforfatter og filminstruktør. Født i Gia Dinh nær Saigon i den daværende franske koloni Indokina. Hun var datter af Marie Legrand og Henri Donnadieu.

Sin største publikumsucces fik hun med den korte autobiografiske roman L'Amant (1984, dansk Elskeren, 1985), som hun modtog den prestigefyldte franske litteraturpris Goncourtprisen for samme år. Bogen blev filmatiseret af Jean-Jacques Annaud i 1992, men Duras brød sig ikke om resultatet, og omskrev romanen under den nye titel L'Amant de la Chine du Nord allerede i 1991 inden filmen kom ud.

Duras' romaner er talrige og forskelligartede; fælles for dem er en personlig tone og en modernistisk, iagttagende og punktvis skrivestil, hvor meget forbliver usagt.

Eksterne henvisninger 
 Marguerite Duras på Forfatterweb

Romanforfattere fra Frankrig
Goncourtpris-modtagere
Grafenwöhr (militærområde)

Truppenübungsplatz Grafenwöhr er et militært øvelsesområde på 350 km² nord for Regensburg i Tyskland. Det blev etableret i 1908 og har siden 1945 været under amerikansk kommando, og er i dag hovedkvarter for US Army 100th Area Support Group.

Militære anlæg i Tyskland
Bayerns geografi
Osterøy

Osterøy er en kommune i Vestland fylke i Norge. Osterøy kommune ligger på øen Osterøy, som er delt mellem kommunerne Osterøy og Vaksdal.

Byer i Osterøy kommune er Lonevåg, som er kommunecenter, Haus, Valestrandsfossen, Hamre, Fotlandsvåg, Tyssebotnen, Bruvik, Hjellvik og Hosanger. Osterøy kommune har både bro- (Osterøybroen) og færgeforbindelse (Valestrandsfossen-Breistein) med Bergen kommune. Det er 12 folkeskoler og én ungdomsskole i kommunen.

Osterøy har i dag en del alsidig og livskraftig småindustri indenfor mekanisk, møbel-, garveri- tekstil- og næringsmiddelindustri. Fiskeopdræt/-forædling er også et vigtigt erhverv. Landbrug beskæftiger omkring 300 mennesker, og tømrerfaget står også i høj kurs på Osterøy. Kommunen har i en årrække haft store underskud i budgetterne, og i 2005 blev kommunen sat under administration af Hordaland fylkeskommune.

Kommunesammenlægningen i 1964 
Ved kommunesammenlægningen i 1964 blev dele af de tidligere kommuner Hamre, Haus, Hosanger og Vaksdal slået sammen til Osterøy kommune. Den nye fastlandskommune Vaksdal skulle alligevel have et areal på Osterøy (74 km²). I de gamle kommuner var administrationen delvis på «Osterøysiden» og delvis på «fastlandet». Hosanger kommune holdt til i et nybygget kommunehus i Mjøsdalen, mens Hamre kommune i Hamre og Bruvik kommune havde
administrationen i Dale. Haus kommune havde sin administration i Indre Arna.

I den første tid var administrationen i Osterøy kommune delt, men efter intense forhandlinger blev det til slut vedtaget, at Lonevåg skulle være kommunecenter, og i 1978 stod Osterøy rådhus færdigt, og administrationen blev samlet dér.

Eksterne henvisninger 

 Osterfjord reiselivslag
 Kultur i Osterøy på kort  fra Kulturnet.no 

Kommuner i Vestland
Kommuner i det tidligere Hordaland fylke
Bunkermuseum Hanstholm

Bunkermuseum Hanstholm er et museum omhandlende 2. verdenskrig. Museet består af 3 dele: En 2500 m² stor kanonbunker (nr. 3 á 4), en 1000 m² stor museumsbygning og et frilandsmuseum på 20 hektar, med ca. 25 åbne bunkere og en 1,2 km lang fungerende smalsporet 60 cm jernbane. Selve museumsbygningen blev indviet af Dronning Margrethe II i 2002.

I slutningen af september 1940 besluttede den tyske flådes overkommando efter ønske fra Hitler, at der skulle opstilles et tungt kystbatteri ved Hanstholm.

Batteriet skulle have til opgave at styrke forsvaret af indsejlingen fra Skagerrak til Kattegat sammen med Batteri Vara i Kristiansand i Norge.

Batteriet bestod af fire 38 cm kanoner konstrueret til brug i de tyske slagskibe af Bismarck-klassen, anbragt i hver sin bunker. Desuden hørte der 6 meget kraftige ammunitionsbunkere til anlægget, forbundet med kanonstillingerne ved en 4,3 km lang smalsporet jernbane. En ildlederbunker og forskellige radarstationer udgjorde hovedbatteriet, Hanstholm II. Kanonernes rækkevidde på 55 km gjorde det ikke muligt at spærre Skagerrak helt, så der var også udlagt omfattende sømine-felter. Sydvest for Kristianssand i Norge lå et tilsvarende kanonbatteri (Batterie Vara / Møvik Fort), men da afstanden imellem er 115 km, mangler der lige lidt 

Et batteri af mindre kaliber, 17 cm, benævnt Hanstholm I lå syd for holmen. To mindre 10,5-cm batterier lå ved Vigsø og Klitmøller. Hele området var stærkt udbygget med forskellige bunkers (herunder luftværnsstillinger og panserværnskanoner), andre anlæg (herunder et hospital), radarer, pansergrave og rækker af tjekkiske pindsvin. 

Som en form for krigsbytte, lå et af de fire 110 tons og 19 meter lange tyske 38 cm skibskanonrør, der skulle til Tirpitz-stillingen ved Blåvand, i Tøjhusmuseets gård.

Maj 2005 blev kanonrøret flyttet til Bunkermuseum Hanstholm.

Litteratur

Eksterne henvisninger 
 Bunkermuseum Hanstholm
 Hanstholm-fæstningen 

Bunkermuseer i Danmark
Museer i Region Nordjylland
Lokaliteter i Danmark i 2. verdenskrig
Bygninger, konstruktioner og anlæg i Thisted Kommune
Museer etableret i 2002
Faste omkostninger

De faste omkostninger (FO) er den del af omkostningerne, som er uafhængige af produktionens størrelse, eller for en handelsvirksomheds tilfælde uafhængige af salgets størrelse. Eksempler: husleje, belysning, opvarmning af lokaler, løn til kontorpersonale.

Mange typer af faste omkostninger er i virkeligheden springvis faste omkostninger. Hvis en produktionsvirksomhed er nødt til at leje en ny bygning for at øge produktionen, vil der således ske et spring i virksomhedens faste omkostninger.

Erhvervsøkonomi
Variable omkostninger

De variable omkostninger (VC fra engelsk variable costs) er den del af omkostningerne som varierer med produktionens størrelse.

Erhvervsøkonomi
Thomas Prager

Thomas Prager (født d. 13. september 1985 i Wien, Østrig) er en professionel fodboldspiller fra Østrig. Han spiller for Ethnikos Achna. Han har tidligere spillet for blandt andet LASK Linz og Rapid Wien i hjemlandet samt for SC Heerenveen i Holland.

Prager har (pr. april 2018) spillet 14 kampe for Østrigs landshold.

Karriere

Eksterne henvisninger 

Fodboldspillere fra Østrig
Personer fra Wien
Boss

BOSS eller Boss, akronymet eller navnet henviser til forskellige artikler:

 South African Bureau of State Security – BOSS, syd-afrikansk sikkerhedstjeneste, 1966 – 1980.
 Boss Nass – en person i Star Wars universet.
 Hugo Boss – tysk modehus.
 Boss (computerspil) – fjende-baseret udfordring, der ses i computerspil
 Boss (månekrater) – et nedslagskrater på Månen.
Forstenet træ

Forstenet træ er et fossil af træ.
I mange tilfælde holder overfladen kvartskrystaller.
I Danmark findes fossiler ofte på Mors.

Fossiler findes mange steder som f.eks. grusgrave, lergrave, Møns Klint og Stevns Klint.
Man kan også finde fossiler i såkaldte foldebjerge, dvs. gammel havbud, som har været 200 millioner år om at nå til kysten, under forudsætning at vi taler om den midtatlantiske havryg.. I vandløb og ved strande (ikke, hvor der bliver spredt sand hver år) kan man også finde forstenet træ.

Eksterne henvisninger 

Fossiler
Træ
Katrine Winkel Holm

Katrine Winkel Holm (født Krarup 21. marts 1970 i Seem) er en dansk teolog og samfundsdebattør.

Hun blev cand.theol. fra Københavns Universitet i 1997.

Katrine Winkel Holm er knyttet til den teologiske bevægelse Tidehverv. Politisk har hun særligt markeret sig som modstander af den såkaldte blasfemiparagraf og som modstander af prostitution. Som reaktion på blandt andet PEN's modstand mod at optage Lars Hedegaard grundlagde hun i efteråret 2004 sammen med denne Trykkefrihedsselskabet, som hun er næstformand for. Hun var i maj 2006 medstifter af Islamkritisk Netværk sammen med teolog Thomas Reinholdt Rasmussen. Hun kalder sig selv kulturkonservativ og mener, at islam er en alvorlig trussel imod den danske kultur.

Winkel Holm har udgivet Det Gamle Testamente som teologisk problem, Og Gud velsignede dem og Rend mig i kødgryderne. Hun har desuden skrevet en lang række artikler i Tidehverv samt læserbreve og kronikker, hun skriver ugentligt i Jyllandsposten. Hun var redaktør for Trykkefrihedsselskabets internet-tidsskrift Sappho.

Siden december 2006 har hun været medlem af DR's bestyrelse og blev genudpeget 2010 og 2015.

Hun er mor til tre og gift med Jonas Winkel Holm, som er speciallæge ved Køge Sygehus. Katrine Winkel Holm er datter af forhenværende folketingsmedlem for Dansk Folkeparti Søren Krarup og har tre søstre: sognepræst Agnete Raahauge (f. 1963), cand.mag. og medlem af Folketinget Marie Krarup (Møller) (f. 1965) og cand.mag. og gymnasielærer Inger Krarup Brøgger (f. 1968).

Referencer

Eksterne henvisninger 
 Katrine Winkel Holms blog

Debattører fra Danmark
Teologer fra Danmark
Medlemmer af DRs bestyrelse (tidligere Radiorådet)
Slægten Krarup
Faglitterære forfattere fra Danmark
Personer fra Syd- og Sønderjylland
Personer i Kraks Blå Bog
Studenter fra Ribe Katedralskole
Radøy

Radøy er en tidligere økommune i Hordaland, nu Vestland i fylke i Norge. 
Den grænsede i øst til Lindås kommune, over fjordene som ellers omgiver Radøy, ligger Meland i syd, Askøy, Øygarden og Fedje i vest og Austrheim i nord.

Øen Radøy udgør hovedparten af kommunen, men den sydlige del ligger i Lindås kommune. Den er knyttet til fastlandet med hængebroen Alversund bro som fører riksvei 565 over Alverstraumen nordvest for Alvers administrationsby Knarvik.

Kommunereformen 2020 
I forbindelse med kommunereformen blev  Radøy lagt sammen med Meland og Lindås. I et fælles kommunestyremøde for Meland, Lindås og Radøy 22. juni 2017 blev det vedtaget at den nye storkommune, som bliver en realitet fra 1. januar 2020, skal hedde Alver. Den nye kommunen vil få rundt  indbyggere og blive den 33. største målt i indbyggertal i Norge.

Eksterne henvisninger 

 Radøy på snl.no

Kommuner i det tidligere Hordaland fylke
Øer i Vestland
 
Tidligere kommuner i Norge
Alver
Samnanger

Samnanger er en kommune i Vestland fylke i Norge. 
Den grænser i nord til Vaksdal, i øst til Kvam, i syd til Fusa og Os, og i vest til Bergen.

Eksterne henvisninger 

 Kultur i Samnanger på kort fra Kulturnett.no 

Kommuner i Vestland
Kommuner i det tidligere Hordaland fylke
Jens Emil Mungard

Jens Emil Mungard (født 9. februar 1885 i Kejtum på Sild, død 13. februar 1940 i KZ-lejren Sachsenhausen) var en nordfrisisk digter fra Sild. Han var søn af den frisiske sprogforsker Nann Peter Mungard. Ligesom faderen var Jens Emil Mungard national friser og havde sympati for den danske sag.

Han skrev cirka 700 digte og 9 skuespil på sildfrisisk. Under den tyske nationalsocialisme havde Jens Emil Mungard skriveforbud. I 1938 blev han indsat i KZ-lejren Sachsenhausen, hvor han døde i 1940 som følge af interneringen.

Digt 
Ströntistel es min bloom,
Ströntistel neem's uk mi.
Jü gröört üp dünemsön,
Ik üp des leewents-strön,
En proter haa wat biid!

Strandtidsel er min blomst,
strandtidsel kalder de også mig.
Den gror på klittens sand,
jeg på livets strand,
og torne har vi begge.

Bibliografi 
 Jens Emil Mungard: Ströntistel en Dünemruusen : Das lyrische Werk, red. Hans Hoeg, Quedens, 1995, .
 Jens Emil Mungard: Fuar di min hart heer slain : sölring steken en som breewer, red. Hans Hoeg, Nordfriisk Instituut, 1985, .
 Jääns E. Mungard: Strön'auktion ön blisem, Nordfriisk Instituut, 1973.

Fodnoter

Kilder og henvisninger 
 Thomas Steensen: Zwei Jahrhunderte nordfriesischer Literatur – ein kurzer Rück- und Ausblick , Nordfriisk Instituut
 Jens Mungard, vimu.info
 Jens Mungard, en frisisk digter, Slesvigland nr. 4, 1985
 Jens Mungard , gegen-diktatur.de
 Jens Mungard, suedtondern.com

Nordfrisere
Digtere fra Frisland
Personer fra Nordfrisland
Ofre for Holocaust